《竹林七贤》
宋代·林希逸

赏静偏怜竹，宜人况有林。七贤同远趣，千载有遗音。

避俗来深处，披衣卧绿阴。玉人三四辈，风箨短长吟。

翠入刘伶酒，声随叔夜琴。溪干唐六逸，先后许论心。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。